[{"text_idx": "#000000", "text": "Narva Aleksandri kirikusse planeeritakse kontserdisaali"}, {"text_idx": "#000002", "text": "Valitsus kiitis heaks kultuuriminister To\u0303nis Lukase esitatud Narva Aleksandri kiriku kui avalikus kasutuses oleva hoone kontseptsiooni."}, {"text_idx": "#000003", "text": "\u201eRenoveeritud hoones saab tulevikus korraldada kontserte, konverentse ja vastuvo\u0303tte ning sa\u0308ilib ka jumalateenistuste ja na\u0308ituste korraldamise vo\u0303imalus."}, {"text_idx": "#000004", "text": "Narva Aleksandri kirik on ta\u0308henduslik hoone suure turismipotentsiaaliga ning peab olema Eesti rahvale avatud. Pa\u0308rast ko\u0303ikide variantide vaagimist usun, et leidsime va\u0308a\u0308rikale hoonele parima lahenduse, sest kultuurima\u0308lestis sa\u0308ilib ko\u0303ige paremini siis, kui ta on kasutuses,\u201c u\u0308tles kultuuriminister To\u0303nis Lukas."}, {"text_idx": "#000005", "text": "Kogu hoone renoveerimis- ja ehitusto\u0308o\u0308de maksumus on esialgse hinnangu kohaselt va\u0308hemalt 2,5 mln eurot. Kontseptsioon on la\u0308htealus edasistele tegevustele nagu renoveerimise projekti koostamine ning hoone haldaja leidmine. Narva Aleksandri kiriku kontseptsiooniga saab tutvuda Kultuuriministeeriumi kodulehel."}, {"text_idx": "#000006", "text": "Narva Aleksandri Suurkirik on Eesti suurim. Seal olnud avamise ajal, 1884. aastal, istekohad 1600\u20132500 inimesele. 21. juunil 1881 pandi kirikule nurgakivi. Kirik pu\u0308hitseti 9. juunil 1884."}, {"text_idx": "#000009", "text": "To\u0303nu Kaljuste ta\u0308histas 70. su\u0308nnipa\u0308eva kontserdiga"}]